*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*245. számú előterjesztés*

Bátaszék Város Önkormányzata Képviselő-testületének 2017. december 13-án,

16,00 órakor megtartandó ülésére

*A KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” című pályázati konstrukció keretében benyújtandó pályázat elkészítésére pályázatíró megbízása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**  PG Bizottság: 2017. 12. 12. |

**Tisztelt Képviselő-testület!**

Elindult a „Helyi klímastratégiák kidolgozása, valamint a klímatudatosságot erősítő szemléletformálás” című (KEHOP-1.2.1 kódszámú) felhívás tervezetének társadalmi egyeztetése.

A felhíváshoz kapcsolódó észrevételeket, javaslatokat **2017. február 19-ig** várták a véleményezésre kialakított partnerségi fórumban.

Magyarország Kormányának felhívása civil szervezetek, önkormányzatok és társulásaik részéreklímaváltozáshoz történő hatékony alkalmazkodás társadalmi feltételeinek megteremtése érdekében.

A Kormány a Partnerségi Megállapodásban célul tűzte ki az éghajlatváltozáshoz való alkalmazkodást, a kockázat-megelőzés és -kezelés előmozdítását, továbbá a környezetvédelem és az erőforrás-felhasználás hatékonyságának előmozdítását. A cél elérését a Kormány civil szervezetek, önkormányzatok és társulásaik együttműködésével tervezi megvalósítani.

Hazánk globális és európai léptékben is különösen sérülékeny területnek számít az éghajlatváltozás várható hatásait tekintve, ugyanakkor a klímaváltozás hatásaival szembeni sérülékenység Magyarországon belül is igen nagy területi különbséget mutat. Míg a klímaváltozás mérséklése globális összefogással érhető el, addig a kedvezőtlen hatásokra való felkészülés – a hatások jellegének és mértékének nagymértékű területi differenciáltsága eredményeképpen – minél alacsonyabb területi szinten valósítható meg a leghatékonyabban. Kiemelten fontos ezért a helyi és a vonzáskörzeten alapuló térségi szintű klímastratégiák kidolgozása, az éghajlatváltozáshoz való alkalmazkodást és üvegházhatású gázkibocsátás-csökkentést elősegítő helyi kapacitások megerősítése.

Az üvegházhatású gázok hazai kibocsátásainak csökkentése és a klímaváltozáshoz történő hatékony alkalmazkodás társadalmi feltételeinek elősegítése érdekében a felhívás egyik célja a klímaalkalmazkodást és klímaváltozás megelőzését szolgáló tevékenységek kereteinek, peremfeltételeinek biztosítása, helyi szintű klímastratégiai dokumentumok kidolgozásával. A klímastratégiák végrehajtása, illetve a klímaváltozást okozó társadalmi tevékenységek megváltoztatása elengedhetetlen a helyi közösségek bevonása nélkül. Ennek megfelelően a felhívás alapvető célja a klímaváltozáshoz történő alkalmazkodással kapcsolatos tudásmegosztás, valamint széleskörű szemléletformálási programok megvalósítása.

A felhívás meghirdetésekor a támogatásra rendelkezésre álló tervezett keretösszeg 1,59 milliárd Ft.

Jelen felhívás forrását a Kohéziós Alap és Magyarország költségvetése társfinanszírozásban biztosítja.

A támogatott támogatási kérelmek várható száma: 150 db.

**5 000 fő vagy annál magasabb lakosszámú település önkormányzata esetén**:

A felhívás keretében az alábbi tevékenységek támogathatóak önállóan:

a) helyi klímastratégia kidolgozása települési önkormányzatok részére;

b) intézményi, települési illetve több településen átívelő, interaktív tematikus szemléletformálási programsorozatok szervezése és lebonyolítása;

c) települési figyelemfelhívó akciók megvalósítása;

d) helyi szereplők szemléletformálása, ennek keretében: tájékoztató előadások/workshopok/fórumok szervezése és lebonyolítása a projektben érintett intézmények munkavállalói számára;

e) gyakorlatorientált ismereteket átadó, pozitív, a mindennapos tevékenységekbe integrálható, jól alkalmazható példákat közvetítő térségi és helyi tanulmányi versenyek szakmai előkészítése és lebonyolítása.

Helyi klímastratégia kidolgozása települési önkormányzatok részére kötelezően elvégzendő.

Kis települések esetén lehetséges több településnek közös klímastratégia kidolgozása (ebben az esetben az elszámolható költség mértéke a települések összes lakosszáma alapján határozandó meg). A stratégia kidolgozásába beleértendő az adatgyűjtésen és felmérések elvégzésén kívül a települési stratégia tervezetének kötelező, széleskörű helyi társadalmi véleményeztetése, valamint az elfogadott stratégia megismertetése (ez utóbbi történhet a projekt más tevékenységének keretében is).

Továbbá minimum egy tevékenységet a felsorolt tevékenységek közül megvalósítani szükséges:

a) intézményi, települési illetve több településen átívelő, interaktív tematikus szemléletformálási programsorozatok szervezése és lebonyolítása

A tevékenységen előre meghatározott tematikára épülő, egy vagy több jól lehatárolt, egymással összefüggő témát többféle megközelítésből bemutató, különböző célcsoportok bevonására és a közösségek aktivizálására alkalmas, többféle programtípus megvalósítását értjük. A programok kialakításánál alapkövetelmény a célcsoportok aktív, igazolható bevonása.

b) települési figyelemfelhívó akciók megvalósítása

A tevékenységen önállóan lebonyolított szemléletformálási rendezvényeket vagy más rendezvény keretében, a klímatudatos magatartási formákat bemutató és népszerűsítő megjelenést, valamint klímaváltozáshoz történő alkalmazkodással kapcsolatos tudásmegosztással összefüggő (pl. saját stand önálló programokkal) értünk.

c) helyi szereplők szemléletformálása, ennek keretében: tájékoztató előadások/workshopok/fórumok szervezése és lebonyolítása a projektben érintett intézmények munkavállalói számára

A tájékoztató előadások/workshopok/fórumok szervezése és lebonyolítása kizárólag a projekt keretében megvalósuló szemléletformálással érintett település(ek) intézményeinek (polgármesteri hivatal, iskolák, óvodák, stb.) döntéshozói és munkavállalói klímatudatos szemléletének formálását, terjesztését szolgálhatja.

d) gyakorlatorientált ismereteket átadó, pozitív, a mindennapos tevékenységekbe integrálható, jól alkalmazható példákat közvetítő térségi és helyi tanulmányi versenyek szakmai előkészítése és lebonyolítása

A tevékenység során kisléptékű, intézményi, iskolai, települési vagy térségi versenyek, vetélkedők támogathatók.

Továbbá minimum egy tevékenységet a felsorolt tevékenységek közül megvalósítani szükséges:

a) gyakorlatban hasznosítható ismeretek és tudás átadására alkalmas szakkörök szervezése és lebonyolítása

A szakkörök témája célzottan csak a klímatudatosság lehet. Alapcél a környezetváltozással kapcsolatos összefüggések és problémák felismertetése, az ezeket a hatásokat csökkentő megoldások feltárása és a mindennapi élet során hasznosítható jó gyakorlatok megismertetése, a klímaváltozáshoz történő alkalmazkodással kapcsolatos tudásmegosztás, tapasztalatcsere, egyéni megoldások és saját ötletek megbeszélése, gyakorlatba való átültetése.

b) a települési programsorozathoz és figyelemfelkeltő akcióhoz kapcsolódó médiakampányok megszervezése és lebonyolítása

A tevékenység során a kötelezően választott (3.1.1.2. a, b) tevékenységhez kapcsolódó médiakampányok támogathatók (tv, rádió megjelenés, óriásplakátok, internetes hirdetések, újságcikkek, stb.).

c) Ismeretterjesztést célzó kiadványok kidolgozása, terjesztése

A kiadványok csak a helyi települési klímaváltozás megelőzésével, mérséklésével kapcsolatos, illetve helyi klímaváltozáshoz való alkalmazkodási ismereteket közvetíthetnek, konkrétan meghatározott települési célcsoportokra specializáltan (pl. kisiskolások, nyugdíjasok, adott cégek munkavállalói stb.).

d) a felhívás fő céljához kapcsolódó szakirányú tanulmányi kirándulások, szakmai tanulmányutak megszervezése és lebonyolítása, azokon való részvétel támogatása

A meghatározott célokhoz egyértelműen kapcsolódó helyszínek meglátogatása, megismertetése támogatható. Kizárólag a kedvezményezett település(ek) intézményeinek döntéshozói és munkavállalói, valamint a közoktatásban résztvevők számára történő, belföldi tanulmányút megszervezése és lebonyolítása támogatható.

e) a projektgazda honlapján belül a projekt számára aloldal létrehozása és annak a projekt során elkészített tartalmakkal és szervezett eseményekkel való folyamatos feltöltése, frissítése

Kedvezményezett köteles az aloldalon a projekttel kapcsolatos információkat közzétenni, a projekt időtartama alatt folyamatosan frissíteni, illetve a projekt keretében készült tanulmányokat, összefoglalókat hozzáférhetővé tenni. A honlap és annak tartalmának elérését a fenntartási idő végéig biztosítani kell.

A projektgazda honlapján belül, a témához szorosan kapcsolódó, interaktív elérést célzó, ismeretterjesztést és gyakorlati tanácsadást biztosító tartalom kialakítható és annak folyamatos működtetése, frissítése támogatható, legalább a projekt megvalósítása folyamán.

f) térségi vagy helyi rendezvényeken a klímatudatos szemlélet fontosságát népszerűsítő kreatív és játékos foglalkozások szervezése és lebonyolítása gyermekek számára

g) a gyakorlati tanulást elősegítő, a célcsoport aktivitására építő, demonstrációs elemeket tartalmazó ismeretterjesztő bemutatóhely kialakítása.

A támogatást igénylő projekttel kapcsolatos pénzügyi elszámolás (záró kifizetési igénylés) benyújtásának végső határideje 2020. december 31.

Az egyes projektek esetén a támogatható összköltségtől függően kötelező minimum aktív elérés számok a következők:

5 millió Ft és 10 millió Ft között minimum 350 fő;

10 millió Ft és 15 millió Ft között minimum 750 fő;

15 millió Ft és 20 millió Ft között minimum 1250 fő;

20 millió Ft esetében minimum 1750 fő.

Fenntartási kötelezettség a projekt megvalósítás befejezésétől számított 5 év.

A felhívás keretében nyújtott támogatás vissza nem térítendő támogatásnak minősül. A költségek kizárólag utófinanszírozási módban számolhatók el.

Az igényelhető vissza nem térítendő támogatás összege: minimum 5 millió Ft, maximum 20 millió Ft.

A támogatás maximális mértéke az összes elszámolható költség 100 %-a.

A Felhívás tervezet szerint a támogatási kérelmek benyújtására 2017. szeptember 1. napjától 2019. szeptember 1-jéig van lehetőség.

A felhívás keretében támogatott projektek költségei elszámolhatóságának kezdete: 2014.01.01, vége: 2020. december 31.

A környezetvédelmet és a klímatudatosságot erősítő szemléletformálást Önkormányzatunk kiemelten fontosnak tartja, így javasoljuk, hogy „Helyi klímastratégiák kidolgozása, valamint a klímatudatosságot erősítő szemléletformálás” című (KEHOP-1.2.1 kódszámú) felhívásra pályázat kerüljön benyújtásra annak megjelenését követően.

A pályázat előkészítésével kapcsolatosan ajánlatok kerültek bekérésre.

Az ajánlattételre szóló felhívás került kiküldésre három vállalkozónak, melynek tárgya: KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” című pályázati konstrukció keretében benyújtani kívánt pályázat előkészítéséhez kapcsolódó szakértői feladatok ellátását az alábbiak szerint:

1.1.1. Projekt előkészítéséhez kapcsolódó szakmai tanácsadás,

1.1.2. Megvalósíthatósági Tanulmány készítése a Felhívásnak és mellékleteinek megfelelően,

1.1.3. Segítségnyújtás a pályázat során felmerülő szakmai kérdésekben,

1.1.4. Esetleges hiánypótlás teljesítésében való közreműködés.

Az ajánlatkérési eljárásban 3 vállalkozónak került megküldésre az ajánlatkérő dokumentum:

Kapos-Faktor Tanácsadó Nonprofit Kft. 7100 Szekszárd, Tinódi utca 8.

2-Szám Bt. 7100 Szekszárd, Tinódi utca 8.

Eures Consulting Kft 7621 Pécs, Felsőmalom utca 1/1 Tt. 10.a.

Az ajánlattételi határidő lejártáig mind a három ajánlattevő ajánlatát benyújtotta. Az ajánlatok formai és tartalmi szempontok szerinti érékelését az 1.sz. melléklet tartalmazza.

Az ajánlattevők árajánlataikban az alábbi ellenszolgáltatásokat ajánlották meg.

1./ Eures Consulting Kft . bruttó 723.900,-Ft

2./ 2-Szám Bt. bruttó 660.400,-Ft

3./ Kapos-Faktor Tanácsadó Nonprofit Kft. bruttó 609.600,-Ft

Legalacsonyabb ajánlati árat a Kapos-Faktor Tanácsadó Nonprofit Kft. adta bruttó 609.600,-Ft összeggel.

***1.sz. H a t á r o z a t i j a v a s l a t :***

**KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” című pályázati konstrukció keretében benyújtandó pályázat előkészítésére**

Bátaszék Város Önkormányzatának Képviselő-testülete;

1. a KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” című felhívásra pályázat benyújtását támogatja,
2. felkéri a Bátaszéki Közös Önkormányzati Hivatal Jegyzőjét, hogy a pályázat benyújtását megelőző további előkészítési munkát kezdje meg.

*Határidő:* 2017. december 18.

*Felelős*: Kondriczné dr. Varga Erzsébet jegyző

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” című pályázati konstrukció keretében benyújtani kívánt pályázat elkészítéséhez kapcsolódó szakértői feladatok ellátására**

Bátaszék Város Önkormányzatának Képviselő-testülete;

1. a KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” című pályázati konstrukció keretében benyújtani kívánt pályázat előkészítéséhez kapcsolódó szakértői feladatok keretében szakmai megalapozó tanulmány (Megvalósíthatósági Tanulmány) készítése feladatok elvégzésével a legalacsonyabb ajánlati árat tevő Kapos-Faktor Tanácsadó Nonprofit Kft.-t (7100 Szekszárd, Tinódi utca 8.) bízza meg,
2. a feladat ellátásához szükséges bruttó 609.600.- Ft kifizetését az alábbi kifizetési feltételekkel határozza meg:

ba) támogatási kérelem benyújtását követően esedékes 120.000.- Ft + ÁFA (bruttó 152.400.- Ft),

bb) a pályázat elbírálásáról szóló értesítő kézhezvételét követően 360.000.- Ft + ÁFA (bruttó 457.200.- Ft) díj kifizetését az önkormányzat a 2018. évi költségvetésének terhére biztosítja,

1. felhatalmazza a város polgármesterét a feladatellátására vonatkozó szerződés aláírására.

*Határidő:* 2018. január 15.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Kapos-Faktor Tanácsadó Nonprofit Kft.

Bátaszéki KÖH városüz. iroda

Bátaszéki KÖH pénzügyi iroda

irattár